REFERAT

**af møde i Det Humanistiske Fakultets Samarbejdsudvalg**

**Til stede var:** Simon Møberg Torp

Søren Wind Eskildsen

Martin Rheinheimer

Per Krogh Hansen

Steffen Nordahl Lund
Anne Jensen

Simon Hedegaard

Christian Ø. Heyde-Petersen

Alexandra Holsting

Martin Lund

Helle Lykke Nielsen

Anne Traun Ulriksen

Karen Hvidtfeldt

**Fraværende med afbud:** Gitte Rasmussen

 **Fra administrationen deltog:** Mads Funding

**Mødedato:** 11. september 2018

|  |
| --- |
|  |

Dekanen bød velkommen og forklarede, at grunden til at indmeldinger til APV-undersøgelsen ikke er behandlet i SU er, at SU-mødet lå en postgang for sent i forhold til APV-proceduren. Indmeldingerne er til gengæld foretaget på institutniveau. I de år, hvor der indkaldes APV-input, lægges SU-møderne tidligt i 3. kvartal.

**Punkt 0: Arbejdsmiljø**

Steffen Nordahl Lund orienterede om FAMU-besøget på OUH den 30. oktober. OUH besøget skal omhandle arbejdsmiljø og arbejdsfællesskaber som trivselstiltag.

 Mads Funding erindrede om det af Arbejdstilsynet varslede besøg på Campus Odense i løbet af efteråret 18.

**Punkt 1: Godkendelse af dagsorden**

Dagsorden blev godkendt.

**Punkt 2: Meddelelser**

Nedlæggelse af Kompetencefonden og Fonden til udvikling af statens arbejdspladser:

Martin Lund orienterede herom i overensstemmelse med det fremsendte bilag. HR-udvikling vil udsende mere konkrete retningslinjer på et senere tidspunkt. Martin Lund gjorde endvidere opmærksom på det kommende krav om medfinansiering af kompetencefondsmidler. SU aftalte at drøfte modellen i forbindelse med HR-udviklings udsendelse af ny retningslinjer.

**Punkt 3: Drøftelse af undervisningsevaluering og adgang hertil**

SU drøftede spørgsmålet om undervisningsevaluering og adgangen hertil. SU tilsluttede sig generelt, at undervisningsevalueringer skal behandles af det relevante studienævn – men også at institutlederen har adgang til evalueringerne. SU konstaterede således, at studielederen ikke har personaleansvar, og at institutlederen jf. SDU´s vedtægt er forpligtet til at følge op på evalueringerne i samarbejde med studieleder og studienævn. Skulle der i evalueringer være forhold af personalemæssig karakter, er det institutlederens ansvar at håndtere disse.

SU konkluderede således, at man var enig i, at institutlederne skal have adgang til undervisningsevalueringerne, at der skal være transparens i processen og i, at det især og primært er studienævn og studielederne, der har ansvaret for undervisningsevalueringen.

**Punkt 4: Orientering om processen vedr. krav om nedlæggelse af studiepladser på internationale uddannelser**

Simon Torp orienterede om de statslige ønsker om at reducere antallet af uddannelsespladser til engelsksprogede uddannelser. Der er tale om 20 pladser på HUMs kandidatuddannelser ifølge de foreløbige meldinger.

**Punkt 5: Budget**

Mads Funding orienterede om 1. budgetudkast for 2019 og overslagsårene. Der er i 2019 og 2020 tale om en betydelig nedsparing på grund af dimensioneringen og 2%-besparelserne. Der er planlagt en stabilisering på et lavere niveau i 2021 og 2022, men der er betydelig usikkerhed på så langt sigt – ikke mindst på grund af usikkerheden om taksameterløftets videreførsel.

Der er i lønbudgettet indlagt betydelige reduktioner, der primært planlægges gennemført ved naturlig afgang.

Der spurgtes til den nye bevillingsreforms konsekvenser for HUM. Modellen er endnu ikke besluttet af bestyrelsen, men den samlede nettovirkning vurderes for HUM at være relativt begrænset.

**Punkt 6: Vedtagelse af Forretningsorden og Årshjul**

Vedtaget.

**Punkt 7: Eventuelt**

Simon Torp berettede om ledelsesseminaret, der var været afholdt medio august.

 Simon Møberg Torp Søren Wind Eskildsen

 Dekan Næstformand